
3.
Par Dabas un apstādījumu teritoriju, ūdens teritoriju un krastmalu, ainavu un kultūrvēsturiskā mantojuma tematisko plānojumu

Ogres novada pašvaldības (turpmāk – Pašvaldība) dome 2023. gada 30. novembrī pieņēma lēmumu “Par Ogres novada teritorijas plānojuma un tematisko plānojumu izstrādes uzsākšanu” (protokols Nr. 19; 20.), ar kuru tika apstiprināts darba uzdevums “Dabas un apstādījumu teritoriju, ūdens teritoriju un krastmalu, ainavu un kultūrvēsturiskā mantojuma tematiskā plānojuma” (turpmāk – Plānojums) izstrādei. Saskaņā ar Pašvaldības domes 2024. gada 29. augusta lēmumu “Par grozījumiem Ogres novada pašvaldības domes 2023. gada 30. novembra lēmumā “Par Ogres novada teritorijas plānojuma un tematisko plānojumu izstrādes uzsākšanu”” (protokols Nr. 13; 38.) un 2024. gada 31. oktobra lēmumu “Par grozījumiem Ogres novada pašvaldības domes 2023. gada 30. novembra lēmumā “Par Ogres novada teritorijas plānojuma un tematisko plānojumu izstrādes uzsākšanu”” (protokols Nr. 16; 23.) grozīts Plānojuma izstrādes darba uzdevums.
Pamatojoties uz atklāta konkursa “Ogres novada teritorijas plānojuma un tematisko plānojumu izstrāde” (ONP 2024/106) rezultātu un 2024. gada 14. decembrī noslēgto līgumu Nr. 5-1.1/2024-994 “Par  Ogres novada teritorijas plānojuma un tematisko plānojumu izstrādi” Plānojuma izstrādātājs ir sabiedrība ar ierobežotu atbildību “Grupa93” (turpmāk – Izstrādātājs). 
Plānojuma izstrādes mērķis ir sniegt nosacījumus dabas, apstādījumu, ūdens teritoriju un krastmalu ekoloģiskās, sanitāri-higiēniskās, rekreatīvās funkcijas uzlabošanai, identificēt ainaviski un kultūrvēsturiski vērtīgās teritorijas un objektus, noteikt nosacījumus un rīcības to aizsardzībai, pārvaldībai, plānošanai un potenciālā efektīvai izmantošanai Ogres novada ilgtspējīgas attīstības stratēģijā 2022.-2034. gadam un Ogres novada attīstības programmā 2022.-2027. gadam definēto mērķu sasniegšanai.
Plānojums sastāv no “I sējums - Esošā situācija”, “II sējums - rekomendācijas”, grafiskās daļas. Ar Plānojuma materiāliem var iepazīties valsts vienotajā ģeotelpiskās informācijas portālā ĢeoLatvija[footnoteRef:1] (TAPIS https://geolatvija.lv/geo/tapis#document_34266).  [1:  1. lapa (Ogre, Ikšķile, Tīnūžu, Ogresgala, Tomes, Rembates pagasti)
https://tapis.gov.lv/tapis/lv/downloads/258065
2. lapa (Suntažu, Lauberes, Ķeipenes, Taurupes, Rembates, Madlienas pagasti)
https://tapis.gov.lv/tapis/lv/downloads/258066
3. lapa (Mazozolu, Meņģeles, Taurupes pagasti)
https://tapis.gov.lv/tapis/lv/downloads/258067
4. lapa (Ķegums, Lielvārde, Birzgales, Rembates, Tomes pagasti)
https://tapis.gov.lv/tapis/lv/downloads/258068
5. lapa (Jumpravas, Lielvārdes, Lēdmanes, Krapes, Birzgales pagasti)
https://tapis.gov.lv/tapis/lv/downloads/258069
] 

Saskaņā ar Pašvaldības domes 2025.gada 18. decembra lēmumu “Par Ogres novada teritorijas plānojuma un tematisko plānojumu nodošanu publiskajai apspriešanai un institūciju atzinumu saņemšanai” (protokols Nr. 14; 21.)  tika organizēta Plānojuma publiskā apspriešana, kas noritēja no 2026. gada 8. janvāra līdz 13. martam. Par Plānojumu ir saņemti 14 priekšlikumi no četrām personām. Priekšlikums par Ābolu ielu 8A Ikšķilē nav ņemts vērā, jo priekšlikums ir ārpus Plānojuma tvēruma, t. i. iesniedzējs rekomendē pašvaldībai piederošā īpašuma funkcionālās zonas maiņu un piekļuves risinājumu, par ko jālemj Ogres novada teritorijas plānojuma izstrādes procesā. Pārējie priekšlikumi ir ņemti vērā un iestrādāti Plānojuma gala redakcijā. 
Par Plānojumu ir saņemti septiņu institūciju atzinumi, tostarp trīs institūciju atzinumi ir pozitīvi (Valsts meža dienests, Cēsu novada pašvaldība, Bauskas novada pašvaldība) un četru institūciju atzinumi ir ar precizējumiem un iebildumiem (Nacionālā kultūras mantojuma pārvalde, Valsts vides dienesta Lielrīgas reģionālā vides pārvalde, Dabas aizsardzības pārvalde, Akciju sabiedrība Latvenergo). Izstrādātājs sadarbībā ar pašvaldību ir izvērtējis atzinumos norādītos iebildumus un lielākā daļa norādījumu ir ņemti vērā. Par iebildumiem, kas nav ņemti vērā, ir sniegts pamatojums.
Atzinumus nav sniegušas piecas institūcijas, kuras bija iekļautas Plānojuma darba uzdevumā - Ropažu novada pašvaldība, Siguldas novada pašvaldība, Madonas novada pašvaldība, Aizkraukles novada pašvaldība, Ķekavas novada pašvaldība. Saskaņā ar Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 62. punktu, tiek pieņemts, ka institūcijai nav publiskas intereses par attiecīgo plānošanas dokumentu.
Par personu iesniegumiem un institūciju atzinumiem Izstrādātājs sagatavoja ziņojumu.
Pamatojoties uz Plānojuma publiskās apspriešanas rezultātiem, Izstrādātājs sagatavoja Plānojuma gala redakciju un ar Izstrādātāja 2026. gada 23. aprīļa vēstuli to iesniedza Pašvaldībā, reģistrācijas Nr. 2-4.1/2280. 
Plānojums ar tajā veiktajām izmaiņām pēc publiskās apspriešanas tika atkārtoti izskatīts 19.05.2026. Darba grupā un 20.05.2026. Vadības grupā, kurā lēma par papildus precizējumiem. 
Izmaiņas Plānojumā Izstrādātājs ir apkopojis “Izziņā par tematiskā plānojuma gala redakcijā veiktajām izmaiņām” (1. pielikums). Pilns pārskats par Plānojuma 1.0 redakcijas publisko apspriešanu, institūciju nosacījumiem un atzinumiem un personu iesniegumiem pieejams ziņojumā (2. pielikums).
Izstrādātājs 2026. gada 18. jūnijā atkārtoti iesniedzis Plānojuma gala redakciju Pašvaldībā, reģistrācijas Nr. 2-4.1/3336.
Pamatojoties uz Teritorijas attīstības plānošanas likuma 12. panta pirmo daļu un  Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 3., 8. un 131. punktu,

balsojot: ar 12 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Pāvels Kotāns, Raivis Rubīns, Raivis Ūzuls), "Pret" – 1 (Mariss Martinsons), "Atturas" – 8 (Dace Kļaviņa, Jānis Siliņš, Kārlis Ansons, Kārlis Avotiņš, Matīss Mežaks, Rūdolfs Kudļa, Santa Ločmele, Uldis Skudra), "Nepiedalās" – nav,
Ogres novada pašvaldības dome NOLEMJ:

1. Apstiprināt Dabas un apstādījumu teritoriju, ūdens teritoriju un krastmalu, ainavu un kultūrvēsturiskā mantojuma tematisko plānojumu.  
2. Uzdot Pašvaldības Centrālās administrācijas Attīstības un plānošanas nodaļas telpiskajam plānotājam:
2.1. piecu darbdienu laikā pēc šī lēmuma stāšanās spēkā ievietot to Teritorijas attīstības plānošanas informācijas sistēmā (TAPIS);
2.2. ievietot lēmumu Pašvaldības tīmekļvietnē, norādot, ka plānojuma materiāli ir pieejami  valsts vienotajā ģeotelpiskās informācijas portālā ĢeoLatvija.
3. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,
domes priekšsēdētāja A. Kraujas paraksts)

